text: Oljuprísurin helt fram at lækka í gjár til 95 dollarar fyri tunnuna, sum er tað lægsta síðani russisku innrásina í Ukraina í februar. Í dag er hann hækkaður aftur til góðar 99 dollarar.
text: #000002
text: Fyrstu ferð siðani innrásinina í Ukraina 24. februar er oljuprísurin farin undir 95 dollarar. Í gjár var hann eitt skifti 94,50 dollarar. Tað er fyrst er fremst óttin fyri eini ressesión, búskaparligum hóttafalli og afturgongd í heimsbúskapinum, sum er orsøkin til príslækkingina skrivar The Financial Times. Eisini verður roknað við minkandi eftirspurningi. Lækkingin í gjár var uppá 5 dollarar. Síðani er hann hækkaður aftur við góðum 3 dollarum. Men er framvegis niðanfyri 100 dollara markið.
text: #000003
text: Avgerðin hjá russiska forsetanum, Vladimir Putin at gera innrás í Ukraina fyri skjótt fimm mánaðum síðani og eftirfylgjandi sanktiónirnar móti Russlandi settu veruliga ferð á oljuprísin, sum eitt skifti var heilt uppi á 130 dollarum fyri tunnuna. Eisini avgerðin hjá amerikanska tjóðbankanum at hækka rentuna eins og vaksandi amerikonsku oljugoymslurnar hava havt ávirkan á, at oljuprísurin er lækkaður við umleið einum triðingi síðani miðjan juni. Ótti er fyri, at afturgongdin fer at steðga vøkstrinum. Hon ávirkar eisini aðrar vørur so sum kopar og jarn, hvørs prísurin er lækkaður við einum triðingi.
text: #000004
text: Roknað verður við at vitjanin hjá amerikanska forsetanum Joe Biden í Saudi Arabia í dag kann ávirka støðuna á orkumarknaðinum, Hann skal hitta Mohammed bin Salman prins og fer at heita á hann um at økja um framleiðsluna av olju fyri at lækka oljuprísin enn meira. Undirtøkan fyri Biden hevur ongantíð verið so lág og kunnu lægri oljuprísir her serstakliga á bensini og diesel til metstóru amerikonsku bilparkina broyta hetta. Sum støðan er vorðin í USA, so eru bilførar farnir at lata bilarnar standa.
text: #000005
text: Álvarsliga støðan annars á orkumarknaðinum hevur fingið stjóran í einum av heimsins størstu orkufeløgum, Shell, at ávara um avleiðingarnar, sum ein harður vetur kann fáa fyri Vesturheimin, og at tað kann vera neyðugt at seta avmarkingar í orkunýtsluni í verk.
text: #000006
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000007
text: Helvtin av orkuni frá vindmyllulundum fer til spillis
text: #000011
text: Oljuprísur uppá 100 dollarar í eygsjón
text: #000013
text: Russland sendir oljutangaskip norður um Sibiria
text: #000014
text: Byggja heimsins størstu vindmylnuhøll í Esbjerg
text: #000015
text: Bera ótta fyri nýggjum grønum brennievnum
text: #000016
text: Fyristing tel. 20 80 80 [email protected]
text: #000021